Document ID: 31994D0769

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Νοεμβρίου 1994 για τον πίνακα των προγραμμάτων εξάλλειψης των ασθενειών των ζώων που μπορούν να τύχουν της χρηματοδοτικής συμμετοχής της Κοινότητας για το 1995 (94/769/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 90/424/ΕΟΚ του Συμβουλίου της 26ης Ιουνίου 1990 για ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 24 παράγραφος 5,
Εκτιμώντας:
ότι, για να καταρτιστεί ο πίνακας των προγραμμάτων εξάλλειψης και επίβλεψης των ασθενειών των ζώων που μπορούν να τύχουν της χρηματοδοτικής συμμετοχής της Κοινότητας για το έτος 1995 καθώς και το προτεινόμενο ποσό αυτής της συμμετοχής για το πρόγραμμα αυτό, πρέπει να ληφθεί υπόψη το ενδιαφέρον κάθε προγράμματος για την Κοινότητα καθώς και το μέγεθος των διαθεσίμων πιστώσεων-
ότι η Επιτροπή προέβει σε εξέταση καθενός από τα προγράμματα που υποβλήθηκαν από τα κράτη μέλη, τόσο από κτηνιατρική όσο και από οικονομική άποψη-
ότι τα προγράμματα που εμφαίνονται στον πίνακα ο οποίος προβλέπεται από την παρούσα απόφαση θα εγκριθούν αργότερα το καθένα χωριστά-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Tα προγράμματα που περιλαμβάνονται στον πίνακα ο οποίος εμφαίνεται στο παράρτημα, μπορούν να τύχουν της χρηματοδοτικής συμμετοχής της Κοινότητας το 1995.
2. Για κάθε πρόγραμμα που αναφέρεται στην παράγραφο 1, το προτεινόμενο ποσοστό και ποσό της χρηματοδοτικής συμμετοχής της Κοινότητας καθορίζεται στο παράρτημα.
Άρθρο 2
H παρούσα απόφαση απευθύνεται στα κράτη μέλη.
Βρυξέλλες, 25 Νοεμβρίου 1994.

Labels: 4
19
18
6